“אני חושב שהמפתח להצלחה היה החלטתי להקים את המבואה – המנהלת העירונית להתחדשות בלוד באמצעות החברה הכלכלית של העיר. החברה היא הזרוע האסטרטגית של העיר ומנהלת את הסכם הגג ולהקים בה גם את המנהלת להתחדשות היה מהלך שחיבר את התהליכים האסטרטגיים החשובים ביותר של העיר ושם אותם בידיים של חברה שה-DNA שלה הוא יזמי, כלכלי וביצועי, וזה מה שמוודא שמה שאנחנו מתכננים גם יבוצע. יצרנו משולש שבו אגף תכנון בעירייה אחראי על החלק התכנוני במנהלת, החברה הכלכלית על החלק הכלכלי והמנהלת עצמה בעיקר על החלק החברתי, שהוא הקריטי ביותר. בלי יצירת אמון מול התושבים זה לא יקרה והמנהלת מלווה את התושבים מתחילת התהליך ועד סופו. זה יצר משולש מאוזן שמוודא שכל ההיבטים נשקלים ובהובלתי מקדמים את התכניות הראויות לאישור ולמימוש. אני יודע שלא מעט עיריות, חברות כלכליות ומנהלות מגיעות ללמוד את המודל שלנו ואני גאה שאנחנו משמשים דוגמא לאחרים”.